पुष्पकमल दाहाल ‘प्रचण्ड’ प्रधानमन्त्री रहेकै समयमा एकदिन साँझ बालुवाटारमा चर्चा चलेको थियो, ‘यो नारायणकाजी माओवादी केन्द्रमा रहनु र एमालेमा रहनुको कुनै अर्थ छैन ।’ पार्टीभित्रको विवादको कुरा फ्याट्ट बाहिर सार्वजनिक गरिदिने आफू निकटस्थ पत्रकारलाई भित्रका कुरा लगाइदिने र कठिन समयमा कुनै भूमिका र जिम्मेवारी नै नभएजस्तो गजधम्म परेर बसिदिने नारायणकाजीको स्वभाव माओवादी कार्यकर्ताका लागि उदेकलाग्दो थियो ।माओवादी केन्द्रको बैठकमा एमालेजस्तो भएर प्रस्तुत गरेको आरोप टोपबहादुर रायमाझीलाई पनि लाग्ने गर्दथ्यो । सर्वदलीय बैठकमा टोपबहादुर रायमाझी उपस्थित भएपछि एमालेको तर्फबाट प्रतिनिधिहरू खासै नआएपनि हुने भनेर माओवादी केन्द्रका केही नेताहरु टिप्पणी गर्ने गर्दथे ।
